open-index/open-wikipedia-markdown huggingface dataset:
Støv (verdensrommet)

**Støv i [[verdensrommet]]** er en form for støv som er til stede i det ytre rom, hvor gasser og støvskyer er de primære forløperne til planetære systemer. 

## Eksempler på støv i verdensrommet
* Zodiakallys som kan sees på himmelen om natten er dannet av sollys som blir reflektert av støvpartikler i bane rundt solen.
* Halene til kometene er laget av utslipp av støv og ionisert gass fra kometlegemet. 
* Støv dekker også planetære legemer.
* Større støvstormer forekommer blant annet på planeten Mars og kan dekke nesten hele planeten. 
* Kosmisk støv finnes mellom stjernene, og danner stjernetåker.

## Forskning på støv fra verdensrommet
Det ble trodd at støvprøver fra det ytre rom kunne fortelle forskere mer om tidligere forhold i solsystemet. Flere romskip har blitt sendt ut i et forsøk på å samle prøver av støv og andre materialer. Blant disse er romskipet Stardust som fløy forbi kometen Wild 2 i 2004 og hentet tilbake en kapsel fullt av rester av kometen til USA januar 2006. Den japanske Hayabusa-romskipet forsøker å hente en støvprøve fra overflaten til en asteroide.
Erica Patzek

**Erica Patzek** (født 12. juli 1911 i Wilmersdorf i Berlin, død 30. juli 2007 i Berlin) var Sigvard Bernadotte sin første kone. Ekteskapet resulterte i at han mistet sin prinsetittel, og arverett til den svenske tronen. Vielsen fant sted 8. mars 1934 i Caxton Hall i London. Ekteskapet varte til 1943, da paret ble skilt.

## Referanser
Sveriges Grand Prix

**Sveriges Grand Prix** var et Formel 1-løp som inngikk i verdensmesterskapet i perioden 1973-1978. Løpet ble kjørt på Scandinavian Raceway-banen i Anderstorp, ca. 30 kilometer fra Jönköping i Småland.

## Vinnere av Sveriges Grand Prix

## Referanser
Gjørmestrøm

En **gjørmestrøm** er en form av vulkansk utslipp som oppstår når en vulkan har et utbrudd. Gjørmestrøm kan oppstå etter at eksplosive vulkaner etterlater seg tykke lag av vulkansk aske på vulkanfjellet. Hvis denne asken blandes med vann, dannes det en uhyre farlig gjørme som ligner på flytende sement. Vannet kan for eksempel komme av et kraftig regnvær eller fra en isbre som smelter av varmen. Når blandingen blir flytende blir den ustabil og akselerer til en fart på 100km/t nedover fjellsidene. Når den går nedover fjellet drar den med seg grus, trær og alt mulig annet i veien. 

## Eksempel
Byen Armero i Colombia lå 50 km unna vulkanen Nevado del Ruiz ble oversvømt og knust av en gjørmestrøm i 1985.

## Referanser
Woking FC

**Woking FC** er en fotballklubb fra Woking, Surrey, England, grunnlagt i 1889.

## Historie
### Tidlig historie
Woking Football club ble grunnlagt i 1889. Klubben ble med i West Surrey League i 1895-96, og vant tittelen med et poeng den siste kampdagen. Men, etter 21 år holdt klubben på å gå konkurs. Vendepunktet kom i januar 1908, da Woking FC spilte mot Bolton Wanderers i første runde av FA-cupen. Til tross for at de tapte 5-0, fikk de pressen til å smelte. Bolton Wanderers, som var tydelig imponerte over «askeladden» de hadde slått, dro året etter til Woking for å spille en vennskapsmatch.

## Referanser


## Eksterne lenker
*
Granulat

**Granulat** er et stoff formet som et korn eller et gryn med en størrelse som er mindre enn 125 mm. 

Granulat består av granuler. Et granul består av mindre sammenklebete partikler hvor den opprinnelige partikkelstrukturen kan gjenkjennes. Små granuler kan være en form for støv. Eksempler på bruksområder er innen industrien, produksjon av legemidler, fôrproduksjon, kunstgjødsel med mer. Granulat er ofte letthåndterlig, og støver mindre enn f.eks. pulver.

## Kunstgress
Det er vanlig at det blir brukt granulat på kunstgressbaner for å holde banen på plass og demping for spillere.

I det siste har det vært mye fokus rundt typen SBR som er et granulat laget av oppmalte bildekk, fokuset kommer av at SBR viser seg å være meget miljø- og helsefarlig. Et annet valg man kan bruke er TPE som er mer miljøvennlig

## Se også
* Støv

## Referanser


## Eksterne lenker
* https://www.miljolare.no/aktiviteter/kunstgress/kampanjen
Vossa Senhoria

***Vossa Senhoria*** er ei brasiliansk ukeavis, utgitt første gang i 1935. Avisa måler bare noen få centimeter og er dermed kjent som verdens minste avis. Hver utgave har opptil 16 sider, inkludert bilder, illustrasjoner og reklame.

Grunnleggeren Leônidas Schwindt «så den lille størrelsen som en god løsning for å lage en billig avis med god kvalitet».

## Eksterne lenker
* Artikkel hos BBC (med bilde)
Pyroklastisk strøm

En **pyroklastisk strøm**, også kalt en **tetthetsstrøm av pyroklastisk materiale**, er en strøm av varm gass, aske og vulkansk materiale (magma) som beveger seg raskt nedover en skråning under et vulkanutbrudd. Denne typen strøm kan være ekstremt farlig og ødeleggende.

Ordet er dannet av de greske leddene *pyro-*, som betyr «ild», og *-klaster*, av *klastos*, «istykkerbrutt».

## Beskrivelse
Når store utbrudd pågår over flere timer kan mange kubikkilometer med gasser og partikler blåses høyt opp i atmosfæren. Utbruddet sees som en kolossal soppsky. Partiklene kalles tefra, og består av alt fra finkornet støv til store steiner som vulkanens krefter har brutt løs fra fjellet. Det tyngste materialet blir ikke så lenge i lufta, og når soppskyen kollapser, styrter materialene med en fart på opp mot 200 kilometer i timen mot jorden. Steinene er opptil én meter i diameter og kan lande så langt som 200 km unna.

### Eksempler

8. mai 1902 eksploderte vulkanen Montagne Pelée på den karibiske øya Martinique i et voldsomt utbrudd. Et enormt skred av glødende stein, aske og brennhet gass raste ut i stor fart og tok livet av nesten  mennesker i havnebyen Saint-Pierre. Et tilsvarende «peleansk» utbrudd 18. mai 1980 blåste av toppen på Mount St. Helens i det nordvestre USA og drepte 57 personer.

## Se også
* Vulkan
* Tefra eller pyroklast, vulkansk bruddstykke som støtes ut ved et eksplosivt utbrudd eller avsetningen etterpå

## Referanser


## Eksterne lenker
*
Europavei 23

**Europavei 23** går mellom Metz i Frankrike og Lausanne i Sveits. Veiens lengde er 391 km.

Trasé fastlagt av UNECE: Metz – Nancy – Besançon – Vallorbe – Lausanne.

## Knutepunkter

}

|}

## Eksterne lenker
Valdepeñas DO

**[[Valdepeñas]]** Denominación de Origen (DO) er et vinområde sentrert om byen Valdepeñas i Spania, 200&nbsp;km sør for Madrid. Det omkranses av et annet DO – La Mancha – men regnes som et eget område på grunn av sine lange tradisjoner for framstilling av en egen vin av røde og hvite druer med betegnelsen *aloque* eller *clarete*.

De beste vinmarkene for Valdepeñas er i *Los Llanos* i den vestre og *Las Aberturas* i den nordlige delen av området. Totalt produseres det vin på ca. 30 000 ha.

## Historie
Vinproduksjonen i Valdepeñas går tilbake til romerne og før dem ibererne. I den mauriske perioden hadde Valdepeñas en egen konsesjon for vinframstilling fra kalifatet i Toledo, og ble dermed et viktig senter for vinproduksjon. Etter at maurerne forsvant, kom et veldig oppsving i etterspørsel og produksjon, og vin fra Valdepeñas fant vegen bl.a. til markedet i Madrid.

Gjæringa skjedde i enorme keramikk-krukker på opptil 1 600 l, som gjerne var halvt nedgravd i bakken for å holde temperaturen nede. I vintermånedene inntraff en naturlig bunnfelling som gjorde filtrering og ytterligere klaring unødvendig.

I 1861 kom jernbanen som bandt Valdepeñas til kysten og muliggjorde en kraftig økning i produksjonen, med oversjøisk eksport bl.a. til Filippinene og Sør-Amerika. I 1895 begynte vintoget («Tren del vino») å frakte Valdepeñas-vin til Madrid.

I 1911 ble området hardt angrepet av phylloxera, men produsentene klarte å redde næringa ved å begynne å pode nye druesorter (særlig Airén) på phylloxeraresistente stokker fra Amerika. Krisa tvang de ulike produsentene til å samarbeide; et regionalt reguleringsråd ble danna, og i 1932 fikk Valdepeñas status som offisielt Denominación de Origen.

## Klima
Klimaet er ytterst kontinentalt med svært varme somre og kjølige vintre, og kan klassifiseres som halvtørt. Temperaturene når 40&nbsp;°C og sommeren og kan falle til -10&nbsp;°C om vinteren. Tørke om sommeren og frost om vinteren er vanlig. Nedbøren er sparsom og kommer gjerne som kraftige byger vår og høst. Særlig om våren forekommer haglbyger og sterk vind.

## Jordsmonn
Jorda har lavt innhold av organisk materiale, høgt kalkinnhold og er tørketålende. I overflata har jordsmonnet en dyprød farge og mye småstein. Det dannes ofte en hard skorpe som må brytes opp for å hjelpe rotutviklinga.

## Druesorter
Autoriserte hvite sorter er: Airén, Macabeo, Chardonnay, Verdejo, Sauvignon Blanc og Muskatell. Autoriserte røde sorter er: Tempranillo, Garnacha, Cabernet Sauvignon, Merlot, Syrah og Petit Verdot

Den tørketålende sorten Airén fikk stor utbredelse etter Phylloxera-angrepene i 1911. I seinere år ser en en overgang til andre sorter, men fortsatt dyrkes det Airén på nær 2/3 av arealet. Tempranillo (eller Cencibel som den kalles lokalt) er den tradisjonelle sorten for rødviner. Innslaget av Cabernet Sauvignon  og Garnacha er økende.

Vinstokkene plantes på rekke av hensyn til en høyt mekanisert produksjon.

## Viner
Hovedproduksjonen er unge røde, hvite og roséviner som er ment å drikkes innen ett år, men det produseres også noen Crianzas, Reservas og Gran reserves.
Johan Fredrik Heyerdahl

**Johan Fr.(edrik) Heyerdahl** (født 21. oktober 1937, død 21. april 2021) var en norsk forlagsredaktør. Han hadde redaksjonell ledelse i Den norske bokklubben fra 1965 til 1982.

## Biografi
Heyerdahl vokste opp i Oslo og gikk på Berle gymnas, hvor han tok examen artium i 1957. Derefter studerte han ved Journalistakademiet før han avtjente verneplikten som journalist i *[[Mannskapsavisa]]*. Heyerdahl arbeidet som ungdomsmedarbeider i *[[Morgenposten]]* før han begynte som journalist i Ernst G. Mortensens forlag. Efter en periode som PR-konsulent i Nils M. Apeland A/S ble han i 1965 redaktør i Den norske Bokklubben. Fra 1983 til han pensjonerte seg i 2000, var han generalsekretær i Nordmanns-Forbundet og redaktør av organisasjonens tidsskrift *The Norseman.* I 1980-årene var Heyerdahl litteraturanmelder i *[[Aftenposten]]* og *[[Dagens Næringsliv]]*. Etter at han pensjonerte seg var han blant annet formann for *[[Tage Aurell]] Sälskapet* i Värmland.

## Referanser
Distriktet Bremgarten

**Bremgarten** er et forvaltningsdistrikt (Bezirk) i den sveitsiske kantonen Aargau som omfatter byregionen Bremgarten der distriktets administrative sentrum ligger. Distriktets nabodistrikter er Baden i nord, Lenzburg i vest, Muri i sør. Den grenser i øst mot kantonen Zürich.
Bremgarten dekker et areal på 117,46&nbsp;km² fordelt over 24 kommuner og hadde 65&nbsp;729 innbyggere i 2006.
Adrian Ivanițchi

**Adrian Ivanițchi** (født 15. september 1947 i Sighișoara) er en rumensk musiker som har spilt i mange kjente rumenske rockegrupper, så som Sfinx, Coral og Sideral. Han er dog mest kjent som visesanger. Ved siden av opptredener som musiker er han også aktiv som moderator og dommer i visesangkonkurranser.

Ivanițchi studerte arkitektur og byplanlegging i București, og deretter rumensk og italiensk litteratur ved Universitetet i Cluj.

I 1998 fikk han *Om bun*-premien for hele sin musikalske aktivitet.

I 2009 hadde han et oppholdsstipend ved Künstlerhaus Villa Waldberta, München.

## Referanser

## Eksterne lenker
* 
*
Distriktet Brugg

**Brugg** er et forvaltningsdistrikt (Bezirk) i den sveitsiske kantonen Aargau som omfatter byregionen Brugg der distriktets administrative sentrum ligger. Distriktets nabodistrikter er Laufenburg i nord og i vest, Brugg og Zurzach i nord, Baden i øst, Bremgarten og Lenzburg i sør, Aarau i vest.
Brugg dekker et areal på 149.31&nbsp;km² fordelt over 31 kommuner og hadde 45&nbsp;406 innbyggere i 2006.
Bai Bang Paper Company

**Bai Bang Paper Company** er en stor papirfabrikk i Bai Bang, ca. 100 km nordvest for Hanoi i Vietnam. Papirfabrikken var et utviklingsprosjekt fra det svenske Sida og var i mange år svært kontroversielt, både grunnet kostnadsoverskridelser og på grunn av påstander om tvangsarbeid.

Prosjektet ble initiert i 1969 og byggingen startet i 1974, beregnet kostnad var 770 millioner svenske kroner. Papirfabrikken var ikke ferdig før i 1982 og først i 1996 nådde fabrikken full kapasitet, prisen hadde da økt til 2,8 milliarder svenske kroner.

I dag er imidlertid fabrikken i full drift og leverer 40&nbsp;% av alt skrivepapir i Vietnam og er en av de større produsentene av toalettpapir i landet. I 2006 ble det produsert om lag 100&nbsp;000 tonn papir, nesten dobbelt så mye som planlagt (55&nbsp;000 tonn). Rundt 2&nbsp;000 arbeider på papirfabrikken og rundt den har det vokst opp et samfunn med 20&nbsp;000 innbyggere. Bai Bang ligger 10 mil sørøst for Ham Yen som er distriktssenter for området fabrikken ligger i.

I 2005 ble det annonsert planer for store utvidelser av fabrikken, totale investeringer er anslått til 407 millioner US dollar. Etter utvidelsen er ferdig vil fabrikken produsere 250&nbsp;000 tonn papirmasse i året og 150&nbsp;000 tonn papir.

## Eksterne lenker

* Artikkel på Sidas nettside om papirfabrikken i Bai Bang (svensk)
* Rapport fra Chr. Michelsens Institutt i Bergen om Bai Bang
* Bai Bang paper mill to undergo expansion, artikkel fra Vietnams nyhetsbyrå (engelsk)
* Bai Bang Information (svensk)
Fon (andre betydninger)

**Fon** kan vise til:

* Fon (Vestfold), grend og kirkested i Tønsberg kommune i Vestfold
* Fon, fonetikk
* Fon (språk), et språk som snakkes i Vest-Afrika
* Fon (folk), et folk i Vest-Afrika
* phon eller fon, måleenhet.
Sida (myndighet)

**Sida** (*Swedish International Development Cooperation Agency*), **Styrelsen för internationellt utvecklingssamarbete**, er en statlig svensk myndighet med hovedkontor i Stockholm og underordnet Utrikesdepartementet. Sidas mål er å bidra til å skape forutsetninger for fattige mennesker å forbedre sine levevilkår.

På linje med andre svenske myndigheter arbeider Sida selvstendig innenfor de rammer gitt av Riksdagen og regjeringen. De bestemmer de økonomiske rammene, hvilke land Sverige, og dermed Sida skal samarbeide med og hvilken innretning arbeidet skal ha. Sida har gjennom svenske ambassader lokal representasjon i et 50-tall land.

I 2005 hadde Sida 900 medarbeidere hvorav 190 var stasjonert i utlandet ved ambassader og konsulat i samarbeidsland. Personalet i Sverige finnes i Stockholm, Härnösand og Visby.

Sida styrer om lag 54&nbsp;% – eller i 2006 cirka 15,9 milliarder kr – av Sveriges totale bidrag til det internasjonale utviklingssamarbeidet. Totalt var det svenske bidraget til bistand 29,3 milliarder svenske kroner i 2006.

## Se også
*Bai Bang Paper Company

## Eksterne lenker
*
Lyngstad

**Lyngstad** kan vise til:

*Lyngstad (Gaular) – en gård i Gaular kommune i Vestland fylke
*Lyngstad (Hustadvika) – ei bygd i Hustadvika kommune i Møre og Romsdal fylke
Presence

***Presence*** er det syvende studioalbumet til den engelske hard rockgruppen Led Zeppelin, utgitt 31. mars 1976.

Det kom ut etter at Robert Plant og hans kone Maureen var involvert i en alvorlig bilulykke under en ferie i Rhodos i Hellas, og dette gjorde at gruppens planlagte verdensturné ble avlyst.
Alle sangene er skrevet av Robert Plant og Jimmy Page utenom «Nobody's Fault But Mine» som var en gospel/blues-sang skrevet av Blind Willie Johnson.

Etter et opphold på øya Jersey i Den engelske kanal, hadde Plant og Page skrevet nok materiale til å spille inn albumet. De startet innspillingen i Hollywoods SIR Studio og etter ulykken i Musicland Studios i München i Tyskland med Plant sittende i rullestol. 

Albumet nådde helt til topps i Billboards Pop Albums (Billboard 200) og solgte 3&nbsp;000&nbsp;000, noe som tilsvarer 3 x platina

## Sporliste
Alle sangene er skrevet av Robert Plant og Jimmy Page unntatt hvor annet er notert.

#«Achilles Last Stand» – 10:25
#«For Your Life» – 6:20
#«Royal Orleans» (John Bonham, John Paul Jones, Page, Plant) – 2:58
#«Nobody's Fault But Mine» – 6:27
#«Candy Store Rock» – 4:07
#«Hots on for Nowhere» – 4:43
#«Tea for One» – 9:27

## Personell
*Robert Plant&nbsp;– vokal, munnspill
*Jimmy Page&nbsp;– akustisk gitar, elektrisk gitar
*John Paul Jones&nbsp;– bass, keyboard, bakgrunnsvokal
*John Bonham&nbsp;– trommer, perkusjon, bakgrunnsvokal

## Eksterne lenker
*
Annika Bryn

**Annika Bryn** (født 18. november 1945 i Stockholm, Sverige) er en svensk journalist og forfatter.

Hun har studert litteraturvitenskap, teater, film, fotografi og sosiologi. Hun har arbeidet med film og som frilansjournalist for blant annet  Aftonbladet.

Bryns far var norsk. Han var under andre verdenskrig aktiv i den norske motstandsbevegelsen, og måtte tidlig våren 1945 flykte til Sverige. Her møtte han Annikas mor, som var involvert i hjelpearbeidet for norske og danske flyktninger. Familien på farssiden kom fra Sandefjord. Bryns farfar var kaptein på M/S Sangstad, og omkom da skipet ble torpedert 18. februar 1940 underveis fra Buenos Aires til Stavanger.

Hun debuterte i 2003 med kriminalromanen *Den sjätte natten*, en mysteriekrim og politisk thriller om nynazister og de som jakter på dem – delvis inspirert av forfatterens familiebakgrunn. Hun har senere skrevet flere kriminalromaner med samme hovedperson, kriminalinspektör Margareta Davidsson. Flere av bøkene er oversatt til tysk og norsk.

## Bibliografi
* *Den sjätte natten* (2003)
* *Brottsplats Rosenbad – befriarna* (2005)
* *Morden i Buttle – ett fall för Margareta Davidsson* (2006)

### Oversettelser til norsk

## Eksterne lenker
* 
* Annika Bryns blogg
* Schwedenkrimi.de:Annika Bryn
* Wahlström og Widstrand: Annika Bryn om bakgrunnen til ''Den sjätte natten''
Vrångö

**Vrångö** er et tettsted og en øy i Göteborg kommune i Västra Götalands län i landskapet Västergötland i Sverige. I 2010 hadde tettstedet 364 innbyggere.

Det er den sørligste bebodde øyen i Göteborgs søndre skjærgård. Den inngår i bynemndsområdet Styrsö i Göteborg kommune. Øyen har et areal på 10 mål.

## Referanser


## Eksterne lenker
* Vrångö bygdegårdsforening
Tingstadstunnelen

**Tingstadstunnelen** er en motorveitunnel i Sverige under Göta älv, som via E6 forbinder øya Hisingen med det øvrige Göteborg. Tunnelen består av to rør med tre filer i hver retning.

Arbeidet med tunnelen startet 17. januar 1961 ved det daværende Olskrokstorget. Tunnelen ble innviet klokken 11:30 den 29. mars 1968 og erstattet den tidligere gjennomfarten for trafikk på E6 gjennom de sentrale delene av Göteborg.

Tunnelen hadde mye køer, og derfor ble en ny tunnel bygget under elva litt lenger mot nord, Marieholmstunnelen, klar 2020.

## Se også

* Veitunneler i Sverige
Hisingsbron

**Hisingsbron** er en åpningsbar løftebro mellom øya Hisingen og Göteborgs sentrum. Hisingsbron ble innviet den 9. mai 2021.

Den er etter 2021 den eneste brua over elva i sentrale Göteborg.

## Gamle Hisingsbron
**Hisingsbron**, eller **Kvillebron**, var en svingbro noe lenger mot vest. Broen var 187 meter lang og den første bruforbindelsen mellom Hisingen och fastlandet. Den gamle Hisingsbron var en jernkonstruksjon, og tilvirket ved Eriksbergs Mekaniska Verkstad, på oppdrag av Qvillebäckens Broaktiebolag. Den ble innviet den 1. desember 1874, ble brukt frem til 1968 og ble revet i 1969.

I 1939 ble Göta älvbron innviet, og den ble revet i 2021.

En ny bro med navnet **Hisingsbron**, ble åpnet i 2021.

## Referanser
Matrilokal bosetting

**Matrilokal bosetting**, **matrilokalitet** eller **uxorilokalitet** er begreper som gjelder ulike sosiale systemer hvor et ektepar forventes å bo sammen med kvinnens slektskapsgruppe eller i nærhet av kvinnens mor og hennes familie. Differensiert brukes matrilokalitet for å beskrive tilfeller hvor par bosetter seg med kvinnens avstamningsgruppe, mens uxorilokalitet brukes for å beskrive tilfeller hvor ekteparet bor sammen med konens familiegruppe i samfunn som ikke  har dominerende avstamningsprinsipper.  

I samfunn med matrilokalitet er det vanlig å finne at en datter bor i samme hushold eller samme sted som sin mor og sin mors mor. Slike hushold kan utgjøre grunnlaget for utbredelsen av omfattende matrilineære klaner og ættelinjer. I samfunn med sterke matrilineære tendenser kan koner og barn i samme klan bo sammen i storhushold adskilt fra genitor som har lite ansvar i sosialiseringen av egne barn, men opprettholder ekteskapet gjennom besøk og har økonomiske forpliktelser overfor sine barn. Dette omtales ofte også som matrifokalitet.

Sanfolket (!Kung/!Xun) i sørlige Afrika er et matrilokalt jeger- og samlersamfunn hvor mannen bor sammen med kvinnens familiegruppe under brudeprisperioden og ektemannen forventes å utelukkende bidra til konens familie i en lengre periode. Når ekteparet har fått flere barn og brudeprisperioden er over kan ekteparet velge å bosette seg hos enten mannens eller kvinnens familiegruppe. Sanfolket praktiserer slik uxorilokalitet. 

## Se også
* Patrilokalitet
* Lenapeindianere (som praktiserte matrilokal bosetting)

## Referanser
Drittel (vektenhet)

**Drittel** er en gammel dansk og norsk vektenhet for smør. En drittel er tilsvarende lik 1/3 smørtønne.

Men fra 1683 satt lik 43,8 l som er omtrent 42 kg. I Danmark på 1800-tallet ble en drittel gjort om til 50 kg.

## Fotnoter

## Referanser
Ris (andre betydninger)

**Ris** kan vise til:

* Ris, plante
* Ris (mål), måleenhet
* Ris (Oslo), et strøk i Oslo
* Ris, en bunt kvister. Se Bjørkeris
* Ris, prylestraff med riskvister eller annet, særlig som ledd i barneoppdragelse
* Kritikk, se Kritikk#Ris og ros

## Se også
* Risknuser, traktorredskap for å knuse potetris og annet ris.
Balle

:*For mannsnavnet, se [[Balli]].*
**Balle** er et gammelt lengdemål som har blitt brukt i Skandinavia, herunder også i Norge. Måleenheten har helst blitt brukt til å måle lengder av papir og tekstiler. En balle utgjør 10 ris eller 200 bøker med papir, tilsvarende 5&nbsp;000 ark. Som lengdemål for ordinære tekstiler utgjorde en balle 12 lenger á 10 meter tekstil (tilsvarende 120 meter), men som lengdemål for seilduk utgjorde en balle 12 lengder á 9 meter seilduk (tilsvarende 108 meter).

## Kilder
*
Per Eivind Hem

**Per Eivind Hem** (født 9. august 1963) er en norsk historiker, forfatter, litteraturkritiker og statsviter.

Hem er oppvokst på gården Undersvold i Lardal i Vestfold, og ble *[[cand. polit.]]* med statsvitenskap hovedfag fra Universitetet i Oslo i 1991. Han har skrevet biografier om Norges første utenriksminister, Jørgen Løvland, og om Paal Berg, som var høyesterettsjustitiarus og ble en viktig motstandsmann under andre verdenskrig. Hem har også skrevet en biografi om "Gulosten", som egentlig heter Johannes Sigfrid Andersen, han levde fra 1898 til 1970. Gulosten var yrkeskriminell før krigen, og ble motstandsmann under 2. verdenskrig. Boken tar for seg Gulostens liv fra han vokset opp i Oslo, og etter hvert havnet på forbedringsanstalt for barn/ungdom i Hamarområdet. Boken tar også for seg at Gulosten prøvde å leve et normalt liv uten kriminalitet etter krigen. Det er flere tegneserier om Gulosten som er blitt til på bakgrunn at at Per Hem gjorde historien om Gulosten kjent.

Per Hem er kjent for å bruke arkivene mye for å få alle detaljer i biografiene mest mulig korrekt.

Hem fikk Historielagets fagbokstipend for 2004.

Hem er også fast sakprosaanmelder i Morgenbladet.

## Bibliografi
* *Jørgen Løvland. Vår første utanriksminister*. Oslo: Samlaget, 2005
* *Megleren. Paal Berg 1873–1968*. Oslo: Aschehoug, 2012
* *Mannen fra underverdenen:* *Gulosten - et forbryterliv*, Oslo, Aschehoug, 2017
* *Finn-Erik Vinje: en språkets mann*, Oslo, Solum Bokvennen, 2023

## Referanser

## Eksterne lenker
Ris (mål)

**Ris** (av arabisk *rizma* = pakke papir) er en gammel mengdeenhet for papir som har blitt brukt i Skandinavia, herunder også i Norge. Et ris papir tilsvarte 500 ark eller 20 bøker. Et ris utgjorde dessuten 1/10 balle.
Lundbytunnelen

**Lundbytunnelen**, er en tunnel i Göteborg i Sverige. Tunnelen ble innviet i 1998 og har to rør med to filer i hver retning langs Norra Älvstranden. Tunnelen er  meter lang og dermed en av Sveriges lengste veitunneler. Den ble konstruert for å redusere støy for naboene og for å øke framkommeligheten på lensvei 155.

## Referanser


## Se også
*Veitunneler i Sverige
Bok (mål)

**Bok** (av norrønt *bók*) er en gammel mengdeenhet for papir som har blitt brukt i Skandinavia, herunder også i Norge. En bok tilsvarer 25 ark med papir og utgjorde dessuten 1/20 ris. Senere ble betyningen av en bok satt til 24 ark med *skrivepapir* eller 25 ark med *trykkpapir*.
Lyngstad (Gaular)

**Lyngstad** er navnet på gårdsnummer 19 i Gaular kommune. Gården ligger i dalføret Eldalsdalen og grenser med gårdene Gjermundstad i øst, Oppedal i sør og Indre Eldal i vest. Jordsmonnet i innmark er preget av myr og elvemasser (stein, grus, sand), og ligger i flatt terreng på nordsiden av elven Gaula. Gården ligger 240-250 moh..

Gården er delt opp i flere bruk, og det blir fortsatt drevet med jordbruk på de fleste. Noen av brukene på Lyngstad er:
*Bnr. 1, Indre Lyngstad
*Bnr. 2, Gjerdet – delt fra bnr.1 i 1849
*Bnr. 3, Ytre Lyngstad
*Bnr. 7, Lyngstadbotnen – tidligere husmannsplass under bruk 3, fradelt i 1921. Bruket ligger ved Lyngstadfossen.
*Bnr.11, Groa – fradelt 1948
*Bnr.12, Storemyra – fradelt 1966

På bnr.10 ble det drevet landhandel (Grytås) fra 1942 til 1982.

## Litteratur
* Bygdebok for Gaular, band IV
Egil Birkeland

**Egil Birkeland** (født 1964) er en norsk skuespiller, forfatter, programleder.

Birkeland skuespillerdebuterte i rollen som den slitne eksnarkomane Jarle i humorprogrammet *[[Åpen post]]*. Han spilte også slitsom nordlending i badstu i 15-20 TV-reklamer for VG. Han har også hatt filmroller. Blant annet som karakteren «Eddie Vedder» i Arild Østin Ommundsens *[[Eventyrland (film)|Eventyrland]]* (2013)*.* Han ga også stemme til blandingsmisbrukeren Geir i den animerte TV-serien *[[To trøtte typer (TV-serie)|*To trøtte typer*]] *og animasjonsfilmen *[[Slipp Jimmy fri]]*.

I flere sesonger var han, sammen med Bjørnar Pedersen, programleder for *[[Herreavdelingen]]* på NRK P1. Han medvirket også med gjestefigurer i *[[Irma 1000]]*, blant annet Jimmy Henriksen fra Korttidsminneforeningen. Fra 2009 til 2013 medvirket han jevnlig i *[[Hallo i uken]]*. 

Han har vært medforfatter på flere romaner, deriblant *Hillman Hunter* (2000), sammen med Bjørnar Pedersen. I 1995 var han medforfatter på sakprosaboken *Digitalnomade - og andre uunnværlige ord for det moderne menneske*.

## Bibliografi
* *Digitalnomade og andre uunnværlige ord for det moderne menneske* &ndash; medforfatter, humor, Cappelen (1995)
* *Hillman Hunter* &ndash; kriminalroman (2000), sammen med Bjørnar Pedersen
* *Døde ting* &ndash; kriminalroman (2008)
* *Du trenger ikke mer enn 6 * &ndash; medforfatter, noveller, Ganesa (2008)
* *Lysten til det onde* &ndash; medforfatter, krim, Aschehoug (2015)

## Referanser


## Eksterne lenker
*
Bartholdsen

**Bartholdsen** er et lite utbredt norsk etternavn. Ifølge Statistisk sentralbyrå var det i juni 2020 81 nordmenn med Bartholdsen som etternavn, en nedgang med 3 siden 2013.

Den største Bartholdsen-slekten kommer fra Kviby i Alta kommune. Her fikk Barthold Johansen (1841–1928) fem barn, som alle fikk farens fornavn som etternavn, i tråd med datidens lovgiving. Hans to sønner, Johan Bartholdsen (1874–1954) og Thomas Bartholsen (merk skrivemåten) (1876–1962) førte navnet videre. Bartholdsen har fortsatt stor utbredelse i Alta og Hammerfest, selv om man også finner Bartholdsen i Oslo, Bergen, Møre og Romsdal, Fredrikstad, California, Hedmark, Østfold, Vestfold, Troms, Sverige og Tyskland.

Det er også andre Bartholden-slekter i Norge, som ikke er i familie med den i Alta:
* i Østfold, Hvaler/Kråkerø/Fredrikstad med forgrening til Vestfold. I nyere tid har det vært tilflytting til Fredrikstad av Bartholdsen fra Hammerfest.
* på Sørlandet. Fra denne var også en landbrukssjef i Finnmark på 1950-tallet.
* i Ofoten/Harstad/Evenes. Fra denne slekten kommer en ordfører i Evenes kommune i nyere tid.

## Kjente personer med etternavnet Bartholdsen

* Tormod Bartholdsen (1946) – næringslivsmann, ble i 1995 den første Høyre-ordfører i Hammerfest på 92 år, medlem i Sametinget 2001–2005, den første represtant i Sametinget innvangt på en Høyreliste, medlem i styret for Finnmarkseiendommen fra 2005 til 2013. 
*Julius Bartholdsen (1905–2007) – ishavsmann 1924–1938 og krigsveteran. Blant kandidatene for å bli halehelt på et av Norwegians fly.
*Halvor Bartholdsen (1914–1983) – krigsveteran, motstandsmann, ishavsmann, sjømann, ishavsreder, forretningsmann ved Storsvingen camping med bensinstasjon. Reder for skutene «Istinn», «Ungsel» og «Årøysund» 
*Ada Bartholdsen Grønnum som i 2005 ble den eldste kvinne til å gjennomføre Norges brannskole og bli brannmann
*Frode Bartholdsen (1984) – skøyteløper
*Kjell Bartholdsen (1938–2009) – musiker, saksofon
*Thomas Bartholdsen (1962) – daglig leder, kommunikasjonssjef, politiker
*Geir Morten Bartholdsen (1985) – fotballtrener og fotballspiller

## Referanser


## Eksterne lenker
* https://www.ssb.no/sok?sok=bartholdsen
Sognefjord Akvarium

**Sognefjord Akvarium** er et akvarium etablert i 1982 i Balestrand. Her vises 100 forskjellige arter av fisk og sjødyr som finnes i Sognefjorden i akvarier av ulik størrelse både inne og ute. Vannet i akvariene er ufiltrert sjøvann. 

I tilknytning til akvariet er en filmsal som viser livet i Sognefjorden. Det er også en utstilling av treskjæringsarbeider her. Akvariet brukes i vinterhalvåret som et viktig element i leirskoleaktiviteter ved Kringsjå leirskule i Balestrand. Inkludert i billetten er også lån av robåt om man vil prøve fiskelykken i fjorden.

## Eksterne lenker
* Sognefjord Akvariums hjemmeside
* Spekkhoggerbesøk ved Sognefjord Akvarium i januar 2007
* Bilder fra Sognefjord Akvarium
Nedfallsstøv

**Nedfallsstøv** er en type støv har en tyngde som gjør at partiklene faller nedover, og ikke holdes svevende i luften slik det er tilfelle med svevestøv. Ulike kilder kan gi opphav til nedfallsstøv, som vindbåren sand, vulkanske utslipp, jordstøv med mer.
Tjønneland

**Tjønneland** er navnet på gårdsnummer 23 i Gaular kommune. Gården ligger på et høydedrag i mellom Råheimsdalen og Eldalsdalen, ca. 570 moh.. Navnet kommer av et tjern (tjønn) i utmarken til gården, men lokalt blir gården også kalt Knutsstølen (etter gårdbrukeren på 1600-tallet).

Gården fikk veiforbindelse med Eldalsdalen i 1974. Før det ble varer transportert med taubane (bygd i 1955).

Koordinater: 

Kilde: Bygedbok for Gaular, Band IV
Fat

**Fat** har flere betydninger:

* Tallerken
* Fat (mål), en volumenhet
* Serveringsfat for matprodukter
* Vinfat
* Ølfat
* Oljefat
* FAT filsystem

Fat er dessuten opphav til uttrykket «fata tak» eller «fate tak» og har sammenheng med det norrøne ordet *föt*, som betyr å *ta tak i*. I norrøn tid brukte man også uttrykket *fat* om sitt reisegods (altså klær/bagasje i en kiste).
Narita internasjonale lufthavn

**Narita internasjonale lufthavn** (japansk:  eller Narita Kokusai Kūkō)  er en internasjonal flyplass som ligger i Narita i Chiba-prefekturet i Japan 60 km øst for Tokyo. Flyplassen er den nest travleste i Japan etter passasjerer, den travleste etter frakt og den femte travleste frakt-flyplassen i verden. Den er hovedbase for flyselskapene Japan Airlines og All Nippon Airways og er mindre base for Northwest Airlines og United Airlines.
## Eksterne lenker
*
Roar Jonstang

**Roar Jonstang** (født 15. juni 1943 i Våle i Vestfold) er en norsk lokalpolitiker som var ordfører i Nøtterøy kommune fra 2007 til 2018 og i Færder kommune fra 2018 til 2019. Han representerer Høyre.

Ved Nøtterøy kommunes første direkte ordførervalg ble han valgt til ordfører for perioden fra 2007 til 2011 med 47,5&nbsp;% oppslutning. Han ble gjenvalgt som ordfører ved kommunestyrevalgene i 2011 og 2015. Ved det ekstraordinære kommunestyrevalget i 2017 i forbindelse med sammenslåingen av Tjøme og Nøtterøy til Færder, ble Jonstang valgt Færders nye ordfører.

Jonstang vokste opp på en gård på Nøtterøy. Før han ble ordfører var han næringslivsleder i tjue år. Han er utdannet samfunnsøkonom fra Universitetet i Oslo.

## Referanser
Johan Norlund

**Johan Petter Norlund** (født 15. juli 1894 i Ørland, død 16. februar 1969 i Oslo) var en norsk skuespiller. 

Han debuterte ved Det norske teatret i 1919 (den unge jegeren i komedien *Bjørgedal* av Olav Hoprekstad), fikk etter hvert betydelige roller i norsk dramatikk og var en av de bærende krefter ved teatret. Han spilte blant annet Lavrans i *[[Kristin Lavransdatter]]*, både på Riksteatret og på Det Norske, Haakon i *[[Medmenneske]]* av Olav Duun (uroppførelsen), Johan Tander i *[[Bleikeplassen]]* av Tarjei Vesaas (uroppførelsen), Paulus Hove i Arne Garborgs *[[Læraren]]* og tittelrollen i Tore Ørjasæters *Jo Gjende*.

Norlund hadde korte engasjementer ved Nationaltheatret og ved Folketeatret, men var ellers det meste av karrieren tilknytta Det norske teatret.

Han hadde en mindre rolle i Olav Dalgards film *Det drønner gjennom dalen* fra 1938. 

Johan Nordlunds vei i Ørland er – tross skrivemåten – oppkalt etter ham.

## Referanser


## Kilder
* Knut Ove Arntzen. Trond Olav Svendsen og Morten Moi (red.): *Kunnskapsforlagets teater- og filmleksikon*, Kunnskapsforlaget 1991

## Eksterne lenker
*
Martin Dougiamas

**Martin Dougimas** (født 20. august 1969 i Perth, Australia) er kjent som opphavsmannen til læringsplattformen Moodle.

## Eksterne lenker
*
Syntesegass

**Syntesegass** eller **syngas** er det viktigste mellomproduktet i konverteringsprosesser av naturgass til mer foredlede produkter som ammoniakk, metanol, olefiner (MTO)) og syntetisk bensin og diesel (GTL, for eksempel Fischer-Tropsch-prosessen). Syngass fra oljeraffineri brukes i enkelte moderne gasskraftverk som innsatsfaktor (brensel) i kraftproduksjonen.

## Fremstilling
Syngas til brensel produseres ofte ved forgassing av kull eller kommunalt avfall etter følgende reaksjonsligninger: 

:C + H<sub>2</sub>O → CO +  H<sub>2</sub>
:C + O<sub>2</sub> → CO<sub>2</sub>
:CO<sub>2</sub> + C → 2CO  

Når syngas er mellomprodukt i industriell syntese av hydrogen og ammoniakk, fremstilles det også fra naturgass, (via dampreforming reaksjonen):

:CH<sub>4</sub> + H<sub>2</sub>O → CO + 3 H<sub>2</sub>

Syngas fra søppel-til-energi forgassingsanlegg brukes som drivstoff for å generere elektrisitet.

Kullforgassingsprosesser er rimelig effektive og ble brukt i mange år for å fremstille lysgass (kullgass) for gasslykt før elektrisk lys ble vanlig tilgjengelig.

## Syntesegass i Norge
I Norge fremstiller Yara syntesegass for sin produksjon av ammoniakk og gjødsel. Statoil fremstiller også syntesegass i sitt metanolanlegg på Tjeldbergodden basert på naturgass i rør fra nordsjøen.

## Referanser


## Eksterne lenker
* Artikkel i Store norske leksikon
Olefin

**Olefiner** er umettede hydrokarboner uten ring- eller aromat-grupper.

Olefiner (etylen og propylen) er viktige basisprodukter i petrokjemisk industri. Produksjonen av olefiner går enten via termisk cracking av nafta eller etan/propan.

## Industri
Den totale produksjonen av etylen + propylen er ca. 500.000 tonn/år i Norge (Noretyl). Et alternativ er katalytisk konvertering med etan/propan som råstoff – såkalt dehydrogenering.
Den største delen av lette olefiner produseres i dag fra nafta, men pga. den høye råoljeprisen er nafta et kostbart råstoff.
Glftpd

**GlFTPd** er en gratis FTP server som kan kjøre på Unix, Linux og BSD.

## Generelt
GlFTPd står for 'Gray Line FTP Daemon'. Gray Line var den som opprinnelige skaperen av GlFTPd.

## Support
Support til glFTPd kan du få igjennom IRC på EFnet i kanalenee #glftpd og #glhelp

## Eksterne lenker
Glftpd hjemmeside
Rafnes industripark

**Rafnes industripark** er petrokjemisk industri i Grenlandområdet i Telemark. Produksjonen er basert på våtgass fra Ekofiskfeltet i Nordsjøen.

## Etylenfabrikk
Etylenfabrikken (molekylknuseren) på Rafnes sto klar til drift høsten 1977.

## Polyetylen- og polyproplylenfabrikk
Ved siden av ligger Rønningen industripark der det produseres plast. Norges første produksjon av polyetylen (PE, myk plast) og Nordens første produksjon av polypropylen (PP, hard plast) kom i gang i 1978.

## Klorfabrikk
Våtgass fra Nordsjøen er råstoff for petrokjemisk industri, slik som her i Grenlandområdet der Inovyn Norge har en klorfabrikk. Totalinvesteringen i en ny klor-alkalifabrikk er nærmere en milliard kroner. Nå skal den gamle klorfabrikken også moderniseres for 700 millioner kroner, med ferdigstillelse neste år. Utvidelsen av klorproduksjonen på Rafnes gjør Ineos til en stor og pålitelig leverandør i petrokjemimarkedet. Inovyn er integrert i hele verdikjeden fra råstoff til ferdig PVC.

## Referanser
Norges gasseksport

**Norges gasseksport** er ilandføring, prosessering i oljeterminal og eksport av naturgass fra Norge. Rørledningene har kapasitet på cirka 120 mrd Sm³/år. Bare én prosent av gassen benyttes til petrokjemisk industri i Norge.

## Historikk
*1970-årene – Norpipe til Emden 
*I 1985 ble det første ilandføringsstedet for gass i Norge satt i drift på Kårstø med naturgass fra Statfjord og tilgrensende felt. I denne prosesseringen skilles det ut LPG, nafta og kondensat, men mesteparten er tørrgass som føres videre til kontinentet via Statpipe og Europipe II.
*Andre ilandføringssteder er/vil bli Kollsnes, Tjeldbergodden, Melkøya og Aukra. Det arbeides også med planer om rørledninger til Skogn i Nord-Trøndelag og til Grenlandområdet.
*Tjeldbergodden – 1 million tonn metanol pr år
*Melkøya – gass fra Snøhvitfeltet prosessert til LNG (Liquified Natural Gas) i en kryogen prosess hovedsakelig for eksport til USA.
*Kårstø – etan som råstoff i petrokjemisk industri, bla. i Grenland.

## Næringsstruktur
Gjennom 8800 kilometer rørledning eksporterer Norge hvert døgn gassmengder som tilsvarer det sjudobbelte av de energimengder som produseres som vannkraft her i landet.

Rørledningsnettet har en maksimal kapasitet på 350 millioner kubikkmeter. Norsk sokkel dekker 17 prosent av behovet i EU-området, som består av 26 land. Men i de tre største mottakerlandene, Tyskland, Frankrike og Storbritannia, kommer nå mellom 30 og 40 prosent av gassen fra Norge. Russland var inntil 2022 største leverandør, men Norge som nummer to. I 2022, etter at Russland startet krig mot Ukraina, ble Russlands eksport redusert, og Norge overtok som største gasseksportør med cirka 122 standardkubikkmeter i 2022.

Gassco er et norsk statlig aksjeselskap som betjener i alt 30 leverandører av gass til Europa. De åtte-ni største står for rundt 90 prosent av eksporten.

## Referanser
Fløyel

**Fløyel** (engelsk: *velvet*, fransk: *velour*) er tøy av silke, bomull eller lignende med kort, tykk lo på den ene siden. Som tekstil har det på yttersiden et tett dekke av oppstående trådtufser. Opprinnelig laget av silke, i dag produseres det også av bomull og syntetiske fibre.

Kunsten å lage fløyel oppsto i Kashmir. Det norske ordet er kommet fra lavtysk; beslektet med flor.

## Referanser


## Se også
* Kordfløyel
Trelleborgs FF

**Trelleborgs FF** (**TFF**) er en svensk fotballklubb i Trelleborg som ble grunnlagt i 1926.

Klubben debuterte i Allsvenskan i 1985, og hittil beste periode var på begynnelsen  av 1990-tallet, da de fikk en tredjeplass i Allsvenskan i 1992. De deltok i UEFA-cupen 1994/1995-sesongen, der de slo ut engelske Blackburn Rovers FC.

Trelleborgs FF rykket opp til Allsvenskan 2007 gjennom å vinne Superettan i 2006.

## Superettan 2025

## Eksterne lenker
* Trelleborgs FF – offisiell side
Rønningen industripark

**Rønningen industripark** er et petrokjemisk industrianlegg i Grenlandområdet, nærmere bestemt i Bamble (Telemark).

Norges første produksjon av polyetylen med lav (PEL) og høy (PEH) tetthet ble startet i henholdsvis 1978 og 1979, og Nordens første produksjon av polypropen (PP) kom i gang i løpet av 1978. Fabrikken for produksjon av PEH ble nedlagt i 2007, og fabrikken for produksjon av PP ble nedlagt i 2008. Per 2009 foregår det kun produksjon av PEL på Rønningen.

Anlegget ble bygget av Saga Petrokjemi, men har senere vært eid av Statoil (overtok i 1984), Borealis (overtok i 1994) og Ineos (overtok i 2007).
Yecla

:*For viner fra vinregionen Yecla, se [[Yecla (DO)]]*

**Yecla** er en by og kommune i den spanske regionen Murcia. Byen ligger lengst nord i regionen, ca. 100 km nord for Murcia og 100 km nordvest for Alicante. Kommunen har et areal på 600 km² og 34 432 innbyggere. Området ligger om lag 600 moh.

Yecla er en jordbruksregion med korn, olivenolje, mandler, aprikoser og druer som hovedprodukter. I tillegg til plantasjer med brokkoli, salat, paprika, meloner og tomater.

I naturen til stedet finner de lett asparges, timian, rosmarin, fiken og andre aromatiske urter. Vin fra Yecla har sin egen *denominacion de origen*.  

By dedikert til produksjon av møbler i løpet av dette forrige århundre, for øyeblikket har den blitt forvandlet til produksjon av sofaer, madrasser og møbeltrekk.  

## Eksterne lenker
* 
* www.yecla.org
* www.deyecla.com
Anne Marte Pensgaard

**Anne Marte Pensgaard** (født 16. oktober 1964 i Haugesund) er en mental trener med hovedfag i idrettspsykologi.

Pensgård har hovedfag i idrettspsykologi (1993) og doktorgrad i stresshåndtering for idrettsutøvere (1998), begge ved Norges idrettshøgskole (NIH).

Fra 1998 til 2000 var hun forsker ved NIH. Mellom 2000 og 2002 hadde hun en Post doc-stilling ved universitetet i Birmingham i England. Hun ble i 2002 leder for idrettspsykologi ved Olympiatoppen. Hun har en 50 prosent stilling som professor i idrettspsykologi ved NIH og 50 prosent som leder av idrettspsykologi ved Olympiatoppen. Pensgaard ble også engasjert som mental trener for herrelandslaget i fotball i 2008.

## Eksterne lenker
Grimsby

**Grimsby** er en stor havneby ved sørbredden av utløpet til elven Humber i Lincolnshire i England. For å skille den fra Little Grimsby som ligger 22&nbsp;km lenger sør, ble byen tidligere kalt «Great Grimsby». Byen var tradisjonelt i Lincolnshire inntil den ble absorbert til det nye grevskapet Humberside i 1974, men etter at dette grevskapet ble nedlagt i 1996 gikk byen tilbake til Lincolnshire, og fungerer i dag som administrasjonssenter for North East Lincolnshires enhetlig myndighet. Ved folketellingen i 2011 hadde byen en befolkning på 88 243 innbyggere.

Grimsby utviklet seg som en betydelig havneby på østkysten av England og hadde den største fiskeflåten i verden på midten av 1900-tallet. Fiskeindustrien fikk drastisk nedgang som følge av torskekrigen på 1970-tallet. Siden har byen kjempet med den postindustrielle tilbakegangen. Siden 1990-tallet har lokalmyndighetene oppmuntret matproduksjon og fremmet byen som «Europas matby». Som et av de største befolkningssentrene i Lincolnshire, fungerer det felles byområdet Grimsby-Cleethorpes som det kulturelle, handelsmessige og industrielle senteret for et stor område i nordlige og østlige Lincolnshire.

## Historie
Det sies at byen ble grunnlagt av en dansk fisker ved navn Grim på 800-tallet. På 1100-tallet utviklet byen seg til et handlesenter og en fiskerihavn. Den var nummer 12 i rekken av skattebetalere til kongen, og fikk sitt grunnleggingsbrev av Johan av England i 1201. Byen har aldri hatt bymurer, den var for liten til det, og dessuten fikk den beskyttelse av det sumpete omlandet rundt byen. Men den hadde en vollgrav i middelalderen. Fra 1500-tallet kom byen inn i en nedgangstid som varte helt til 1800-tallet. I 1801 var folketallet på 1524 innbyggere, omtrentlig det samme antall som i middelalderen. Deretter vokste byen mye, særlig grunnet den store fiskeflåte, noe som varte fram til 1970-tallet, da veksten stoppet helt opp og byen gikk inn i en depresjon.

## Vennskapsbyer
Grimsby har følgende vennskapsbyer:

*  Tromsø, Norge (siden 1961)
*  Bremerhaven, Tyskland (siden februar 1963)
*  Banjul, Gambia
*  Dieppe, Frankrike

I 2007 ble det inngått vennskap- og fiskeriavtale som ble signet i Akureyri på Island, og som kan føre til at Grimsby og Akureyri vennskapsbyer i framtiden.

Som en havn som har omfattende handelsbånd til det europeiske fastlandet, til de nordiske landene og til Baltikum, har byen vært vert for æreskonsulat for Danmark, Island, og Norge. Svenske og finske æreskonsulat er lokalisert i Immingham, og det tyske i Barrow-upon-Humber.

Det norske folk har sendt et juletre til byen Grimsby hver eneste jul siden slutten av den andre verdenskrig. Trondheim har sendt et tre i førti år fram til 2003 da treet isteden ble donert av den nordnorske byen Sortland. Det blir plassert ved byens Riverhead Square. Ved ombyggingen av Riverhead Square ble treet isteden plassert på Old Market Place i 2013.

## Referanser


## Eksterne lenker
* 

* «A Brief History of Grimsby», av Tim Lambert
* «Great Grimsby Day». *BBC* 21. januar 2008
Yecla (DO)

**Yecla** * denominación de origen (DO)* er et spansk vindistrikt sentrert rundt byen Yecla lengst nord i regionen Murcia i Spania. Yecla er over alt omgitt av andre vindistikter – Jumilla DO i sør og vest, Almansa DO i nord og Alicante DO i øst. Området er særlig kjent for sin utstrakte bruk av den røde Monastrell-druen.

Yecla befinner seg i overgangssonen mellom middelhavsområdet og den sørlige høysletta La Mancha. Vingårdene ligger på høyder mellom 400 og 800 moh.

## Historie
Arkeologiske funn bekrefter at vin har vært produsert i Yecla i minst 2 000 år – trolig introdusert av romerne.

Kommersiell vinproduksjon skjøt fart mot slutten av 1800-tallet, da franske vinhandlere etablerte seg i regionen som en følge av phylloxera-angrep hjemme.

Yecla fikk status som eget denominación de origen i 1975.

## Geologi
Jordsmonnet er sandig med høgt kalkinnhold og fattig på organisk materiale, men med god permeabilitet. Mineraljorda har høgt innhold av karbonater.

## Klima
Klimaet er mediterrant til kontinentalt, med varme, tørre somrer og milde vintre. Maksimunstemperaturen om sommeren kan nå opp i 40 ºC, mens vintertemperaturen kan gå ned i -5ºC. 

Nedbøren er sparsom – 300 mm pr. år – og kommer fortrinnsvis vår og høst, ofte som kraftige byger. Området har over 3 000 soltimer pr. år.

## Druesorter
Autoriserte hvite sorter er: Airen, Merseguera, Macabeo, Malvasia og Chardonnay. Autoriserte røde sorter er: Monastrell, Garnacha Tinta, Garnacha Tintorera, Tempranillo, Merlot, Cabernet Sauvignon og Syrah.

## Eksterne lenker
* www.winesfromspain.com 
* www.yeclavino.com